Zadnja posodobitev: 23. 5. 2024

**Bistvene naloge za uresničevanje delovanja upravnih enot v času stavke[[1]](#footnote-1)**

V skladu z drugim odstavkom 11. člena Zakona o stavki (Uradni list SFRJ, št. 23/91, v nadaljevanju: ZStk) se določijo dela in naloge, ki so bistvene za uresničevanje delovanja upravnih enot v času stavke.

Seznam bistvenih nalog, ki jih je potrebno izvajati v času stavke, po delovnih področjih, kot so določene s strani pristojnih resornih ministrstev:

**Delovno področje Ministrstva za notranje zadeve:**

Z delovnega področja Direktorata za upravne notranje zadeve:

* Izdaja potnega lista ali osebne izkaznice;
* Naznanitev pogrešitve potnega lista ali osebne izkaznice;
* Izdaja potrdil iz registra stalnega prebivalstva in potrdil ter izpiskov iz matičnega registra (v tistih primerih, ko je potrdilo potrebno izdati takoj zaradi zagotavljanja varnosti premoženja, dela ali na zahtevo drugih organizacij oz. zaradi izpolnjevanja mednarodnih obveznosti, npr. potrdilo na mednarodnem obrazcu);
* Prijava in/ali odjava stalnega in/ali začasnega prebivališča, ter prijava naslova v tujini;
* Sklepanje zakonske zveze;
* Vpis novega dejstva v matični register in vpis spremembe osebnega stanja v matični register;
* Sestava smrtovnice;
* Priznanje očetovstva;
* Vpis skrbništva in skrbnika;
* Popravek podatkov v matičnem registru, če je ta povezan z nujno izdajo potnega lista ali osebne izkaznice oziroma z izdajo potrdil in izpiskov;
* Evidentiranje podpor volivcev skladno z Zakonom o referendumu in o ljudski iniciativi;
* Izvedba vseh volilnih opravil kot npr. zaključevanje volilnih imenikov, dajanje podpor, saj se s tem zagotavlja ustavna pravica ter s tem varnost ljudi;
* Posredovanje podatkov o državljanskem statusu ali potrdil o državljanstvu oseb zaradi varnosti in obrambe države in zaradi postopka izročitve obdolžencev in obsojencev;
* Izdaja potrdil iz uradnih evidenc – 179. člen ZUP (v tistih primerih, ko bi neizdaja tovrstnih potrdil bistveno otežila dokazovanje stranke v postopku, v katerem je udeležena);
* Določitev EMŠO slovenskim in tujim državljanom;
* Zagotavljanje nemotenega posredovanja podatkov iz uradnih evidenc, katerih upravljavec je MNZ/UE, če se v zahtevi za posredovanje le-teh izkaže namen, povezan z varovanjem življenja, osebne varnosti ljudi in premoženja, ter za namen zagotavljanja uresničevanja funkcij organov in organizacij, ki te podatke potrebujejo;
* Tehnična podpora uslužbencem, ki bodo izvajali nujne naloge (ob morebitni okvari delovne postaje, pri resetiranju gesel in urejanju dostopov do registrov),
* Izdaja dovoljenja za javne shode in javne prireditve,
* Preklic že izdanega dovoljenja, če organizator shoda oz. prireditve ne izvrši ukrepov, določenih v dovoljenju (nevarnost za zdravje in življenje ljudi, varnost premoženja) ali če po izdaji odločbe nastopi primer iz zakona (izvrševanje nasilja, izvrševanje in pozivanje k kaznivim dejanjem itd);
* Prepoved javnega shoda oz. javne prireditve - nastop primera iz zakona (izvrševanje nasilja, izvrševanje in pozivanje k kaznivim dejanjem itd);
* Izdajanje dovoljenj za nakup in prenos eksplozivov in pirotehničnih izdelkov v nujnih primerih (naravne in druge nesreče, itd);
* Vodenje postopkov odvzema orožja in orožnih listin ter sprejem orožja v hrambo;
* Izdaja orožnih listin varnostnim službam in varnostnikom, ki v skladu z zakonom ali posebnim aktom Vlade Republike Slovenije opravljajo naloge varovanja posebej določenega objekta npr. Nuklearne elektrarne Krško.

**Z delovnega področja Direktorata za migracije:**

* Sprejem prošenj za izdajo potnega lista za tujca in izdaja potnega lista za tujca
* Sprejem prošenj za izdajo dovoljenj za prebivanje/potrdil o prijavi prebivanja (predvsem prošenj za podaljšanje dovoljenj za začasno prebivanje in izdajo nadaljnjih dovoljenj za začasno prebivanje);
* Evidentiranje vloženih prošenj za izdajo dovoljenj za prebivanje/potrdil o prijavi prebivanja v Register tujcev;
* Izdaja potrdila o vloženi prošnji za izdajo prvega dovoljenja za začasno prebivanje, podaljšanje dovoljenja za začasno prebivanje in izdajo nadaljnjega dovoljenja za začasno prebivanje v skladu z ZTuj-2;
* Izdaja potrdila o vloženi prošnji za izdajo oz. obnovo potrdila o prijavi prebivanja na podlagi ZTuj-2;
* Izdaja potrdila o vloženi prošnji za izdajo oziroma podaljšanje dovoljenja za prebivanje družinskemu članu državljana EU in družinskemu članu slovenskega državljana na podlagi ZTuj-2;
* Izdaja potrdila o vloženi prošnji za izdajo oz. podaljšanje dovoljenja za začasno prebivanje za državljane Švicarske konfederacije in njihove družinske člane;
* Izdaja potrdila o vloženi prošnji za izdajo dovoljenja za začasno prebivanje, podaljšanje dovoljenja za začasno prebivanje, izdajo dovoljenja za stalno prebivanje in zamenjavo potrdila o prijavi stalnega prebivanja/dovoljenja za stalno prebivanje državljanu Združenega kraljestva Velike Britanije in Severne Irske in njegovim družinskim članom;
* Izdaja dovoljenja za prebivanje/potrdila o prijavi prebivanja ;
* Vročitev izkaznice dovoljenja za prebivanje/potrdila o prijavi prebivanja;
* Zamenjava izkaznice dovoljenja za prebivanje/potrdila o prijavi prebivanja z novo izkaznico;
* Evidentiranje prenehanja dovoljenja za prebivanje v Register tujcev;
* Sprejem vloge za začasno zaščito razseljenih oseb iz Ukrajine, odločanje v postopku priznanja/prenehanja začasne zaščite in izdaja izkaznice osebe z začasno zaščito;
* Vse naloge, ob opustitvi katerih oz. ob ne izvedbi katerih v zakonsko določenih rokih, je lahko državljan sankcioniran (npr. ne naznanitev pogrešanega potnega lista ali osebne izkaznice in orožnih listin v določenem roku, ne izvedba prijavno – odjavne obveznosti v določenem roku, ne določitev osebnega imena otroka, itd.);
* Vse naloge, ob opustitvi katerih oz. ob ne izvedbi katerih v zakonsko določenih rokih, je lahko tujec sankcioniran (npr. ne naznanitev pogrešitve potnega lista in orožnih listin za tujca v določenem roku, ne naznanitev pogrešitve izkaznice dovoljenja za prebivanje v določenem roku, ne podaja vloge za registracijo ali odjavo orožja);
* Naloge v zvezi s podaljšanjem statusa oseb z začasno zaščito po marcu 2024, ko se bo začasna zaščita v skladu z Izvedbenim sklepom Sveta (EU) 2023/2409 o podaljšanju začasne zaščite, kot je bila uvedena z Izvedbenim sklepom (EU) 2022/382, s katerim se je začasna zaščita za osebe, razseljene iz Ukrajine, iz člena 2 Izvedbenega sklepa (EU) 2022/382, podaljšala še za eno leto, in sicer do 4. marca 2025.

**Delovno področje Urada Vlade Republike Slovenije za oskrbo in integracijo migrantov:**

* Sprejem zahtevka ter izdaja potrdila o pravici do udeležbe v neformalnem izobraževalnem programu za odrasle ter izdaja potrdila o pravici do enkratnega brezplačnega preizkusa znanja slovenskega jezika.

**Delovno področje Ministrstva za infrastrukturo:**

* Sprejem vlog za izdajo in podaljšanje veljavnosti vozniških dovoljenj ter izdaja le teh v nujnih primerih, ko bi zavrnitev izdaje vozniškega dovoljenja ogrozila varnost ali premoženje osebe.
* Podaljšanje veljavnosti temeljne kvalifikacije (koda 95) z vpisom v vozniško dovoljenje.
* Izdaja izkaznic o vozniških kvalifikacijah.

**Delovno področje Ministrstva za naravne vire in prostor:**

* + Izdaja gradbenih dovoljenj v postopkih, ki so že v teku in v katerih je predložitev gradbenega dovoljenja do določenega roka pogoj za pridobitev finančnih sredstev iz državnih in evropskih skladov;
	+ Izdaja uporabnih dovoljenj.

**Delovno področje Ministrstva za kmetijstvo, gozdarstvo in prehrano:**

Na delovnem področju Ministrstva za kmetijstvo, gozdarstvo in prehrano v primeru krajše stavke ni evidentiranih oziroma zaznanih del in nalog, katerih neizvajanje bi v času morebitne stavke bistveno oviralo tekoče delo ministrstva.

Druge bistvene naloge iz vidika pristojnosti delovanja MKGP, katerih izvajanje bi bilo ogroženo v primeru, stavke upravne enote vse dni v tednu:

* urejanje podatkov v RKG (Registra kmetijskih gospodarstev) v obdobju vlaganja subvencijskih vlog, do 10. 7. 2024,
* [izdajanje odločb v zvezi s prometom s kmetijskimi zemljišči, gozdovi in kmetijami](https://e-uprava.gov.si/podrocja/kmetijstvo-gozdarstvo-prehrana/kmetijska-zemljisca.html),
* [izdajanje dovoljenj za dopolnilne dejavnosti na kmetijah in vodenje registra dopolnilnih dejavnosti na kmetijah](https://e-uprava.gov.si/podrocja/kmetijstvo-gozdarstvo-prehrana/kmetijske-dejavnosti/dopolnilne-dejavnosti-na-kmetijah.html),
* prenehanje oz. razveljavitev dovoljenja za opravljanje dopolnilne dejavnosti na kmetiji,
* trajna ali začasna prepoved ribolova posameznih vrst rib v posamezni ribolovni vodi,
* dodelitev ribiškega okoliša v upravljanje ribiški družini,
* odvzem ribiškega okoliša ribiški družini in dodelitev v upravljanje drugi ribiški družini,
* potrditev ribiško-gojitvenih načrtov ribiških družin,
* ponudbe o prodaji kmetijskih zemljišč, gospodarstev in gozdov,
* preverjanje skladnosti izdanih dovoljenj po prehodni določbi Uredbe o dopolnilni dejavnosti na kmetiji,
* sprejem in ravnanje z vlogo po ZUVRAS,
* [vodenje registra kmetijskih gospodarstev](https://e-uprava.gov.si/podrocja/kmetijstvo-gozdarstvo-prehrana/kmetijska-gospodarstva.html),
* [pridobitev statusa kmeta,](https://e-uprava.gov.si/podrocja/kmetijstvo-gozdarstvo-prehrana/kmetijske-dejavnosti/status-kmeta.html)
* izdajanje soglasij za promet z nepremičninami na zavarovanem območju,
* vodenje registra agrarnih skupnosti,
* agrarne operacije,
* izdajanje odločb o pripustnih postajah,
* odgovori na pozive za posredovanje osebnih podatkov (za potrebe inšpekcije pri svojem delu v upravno-inšpekcijskih postopkih (v zvezi z določili tretjega odstavka 139. čl. ZUP),
* vodenje registra pridelovalcev grozdja in vina ter vnos obveznih podatkov v register (pridelek in zaloge vina),
* spremnice neustekleničenega vina, ki se daje v promet zaradi donegovanja polnitve, izvoza ali za neposredno porabo,
* podajanje odgovorov in dokumentacije, zahtevane s strani IRSKGLR v zvezi z upravno inšpekcijskimi postopki (npr. izpis iz registra kmetijskih gospodarstev, pridobitev potrebnih že izdanih dovoljenj).

**Delovno področje Ministrstva za gospodarstvo, turizem in šport**

Na delovnem področju Ministrstva za gospodarstvo ni takšnih del in nalog, ki bi jih upravne enote kljub morebitni stavki v javnem sektorju morale opravljati, z vidika zagotavljanja minimuma delovnega procesa, ki zagotavlja varnost ljudi in premoženja ali je nenadomestljiv pogoj za življenje in delo občanov ali delo drugih organizacij in izpolnjevanja mednarodnih obveznosti.

**Delovno področje Ministrstva za obrambo:**

* + Izplačila pravic po vojni zakonodaji ter odločanje o napotitvah na zdraviliško in klimatsko zdravljenje.

**Delovno področje financ**

Na delovnem področju financ morajo biti upravne enote pozorne oziroma izpolnjevati naslednje nujne zakonske naloge s finančnega področja:

* aktivnosti povezane z izplačilom plač zaposlenim na 10. delovni dan oziroma najkasneje do 15. dne v mesecu za pretekli mesec,
* aktivnosti povezane z izplačilom računov najkasneje 30. dan po prejemu,
* aktivnosti povezane z izplačilom potnih nalogov in podjemnih pogodb v roku od 20 do največ 45. dni,
* polog gotovine isti oz. najkasneje naslednji dan,
* odvod prihodkov v državni proračun isti oz. najkasneje naslednji dan,
* (blagajna v nujnih primerih).

**Izvajanje skupnih in podpornih nalog**

Na področju skupnih in podpornih nalog bodo upravne enote v času stavke glede zgoraj navedenih del in nalog zagotovile izvajanje nalog blagajne, glavne pisarne, informatike.

**Delovno področje Ministrstva za delo, družino, socialne zadeve in enake možnosti**

Na delovnem področju Ministrstva za delo, družino, socialne zadeve in enake možnosti morajo upravne enote izpolnjevati naslednje nujne zakonske naloge:

* Priznanje očetovstva
* Naslednje nujne zakonske naloge na področju ugotavljanja upravičenosti do pravic iz javnih sredstev:
* zagotavljanje nemotenega posredovanja podatkov iz uradnih evidenc, katerih upravljavec je MNZ/UE, preko eSociale (podatki v skladu z 51. členom Zakona o uveljavljanju pravic iz javnih sredstev)
* vodenje vseh postopkov v zvezi s podatki iz prejšnje alineje, npr.:
* določitev EMŠO slovenskim in tujim državljanom,
* vpis rojstev in smrti v matični register,
* posredovanje podatkov o državljanskem statusu ali potrdil o državljanstvu oseb
* sprejem/evidentiranje/odločanje o prošnjah za:
* izdajo dovoljenj za prebivanje/potrdil o prijavi prebivanja
* izdaja potrdila o vloženi prošnji za izdajo prvega dovoljenja za začasno prebivanje, podaljšanje dovoljenja za začasno prebivanje in izdajo nadaljnjega dovoljenja za začasno prebivanje v skladu z ZTuj-2
* pridobitev statusa začasne zaščite/mednarodne zaščite.

**Delovno področje Ministrstva za digitalno preobrazbo:**

* izvajanje nalog prijavne službe SI-TRUST, kar vključuje sprejem zahtevkov za pridobitev in preklic kvalificiranih potrdil SIGEN-CA, zahtevkov za pridobitev mobilne identitete smsPASS, zahtevkov za ponastavitev uporabniškega gesla SI-PASS, zahtevkov za preklic elektronske osebne izkaznice in zahtevkov za pridobitev kode PUK elektronske osebne izkaznice.
1. Za upravne enote, ki stavkajo vsak delovni dan. [↑](#footnote-ref-1)